JY LEES NOU 6 glansma's verklap hul truuks om mooi te lyk
Ses bekende glansma's vertel wat skoonheid vir hulle beteken en verklap van die truuks wat hulle gebruik om altyd stralend te lyk.
Foto: Instagram/@ sueduminy
Dit is vir my wanneer innerlike skoonheid – vriendelikheid, onbaatsugtigheid, geduld – en uiterlike skoonheid mekaar ontmoet. Laasgenoemde dui op 'n vrou wat haarself versorg en selfvertroue uitstraal.
Het jou skoonheidsroetine verander sedert jy ma geword het? Indien wel, hoe?
Dit het, ja. Swangerskap haal baie uit jou uit. Ek doen nou ekstra moeite met velsorg. Pleks daarvan om alles so vinnig moontlik te doen, probeer ek 'n bietjie meer tyd bestee en ek gebruik velprodukte van goeie gehalte.
Wat is die een skoonheidsitem waarsonder jy nie kan klaarkom nie?
Hoe het die inperking jou skoonheidsroetine beïnvloed?
Ek laat my vel en liggaam behoorlik rus. Ek het my jelnaels verwyder, dra nie veel grimering nie en wend so min moontlik produkte aan my vel en lyf aan.
Vir watter skoonheidsprodukte dok jy 'n bietjie meer op?
Beslis my Optiphi Skin-produkte! As my vel in 'n goeie toestand is, lyk my grimering en alles foutloos.
Wat is jou gunstelingtruuk?
Ek week elke oggend my gesig in yswater. Dit laat my porieë kleiner en my onderlaag foutloos lyk.
Wat is jou gunstelingparfuum?
Narciso Rodriguez – die swart bottel.
Grimering is nie veronderstel om jou gesig te verander nie; dit moet eerder jou natuurlike gelaatstrekke beklemtoon.
Skoonheid beteken vir elkeen iets unieks, en ek glo werklik dis iets wat jy van binne af uitstraal.
Glad nie. My velsorgroetine is vir my baie belangrik en iets wat ek nooit sal afskeep nie. Ek dra dalk minder grimering as voorheen, bloot omdat ek nie meer soveel tyd het nie.
Lipomlyner! Dis absoluut my gunsteling.
Net wat grimering betref. Ek dra nou net een keer per week grimering of as ek 'n Zoom-oproep het of inhoud vir die sosiale media skiet.
Onderlaag, parfuum en vogrome.
Om my verbronser vir kontoer te gebruik en my lipomlyner om my lippe te beklemtoon en voller te laat lyk. Ek doen ook niks aan my wenkbroue nie. Dis natuurlik en ek is mal daaroor.
Dior Rose N'Roses.
Dra altyd sonskerm.
In hierdie stadium van my lewe beteken skoonheid vir my 'n gebalanseerde lewe en goeie voeding.
Beslis! Nadat ek geborsvoed het, het ek besef hoe goeie voeding help met 'n mooi vel en haarsorg, en ek probeer om 'n gebalanseerde dieet te volg wat my gesond kan help bly. Ek slaan nooit my velsorgroetine oor nie en gaan gereelder haarsalon toe.
Vogroom. Ek is versot op Koreaanse velsorgprodukte en dis veral nuttig noudat ek nie toegang het tot velbehandelings nie.
Ek het 'n selfsorg-Saterdag by my roetine gevoeg waar ek 'n ontspannende lyfskrop in die stort doen en olie pleks van rome gebruik. Dis nou in 'n mate 'n ritueel.
Beslis velsorgprodukte! Ek dok gewoonlik op vir velsorgprodukte en is suiniger met grimering.
Om ná elke laag grimering setsproei te spuit – voor onderlaag, ná onderlaag en weer ná poeier.
Eet gesond en jy sal jeugdig bly.
Dis vir my 'n gevoel, 'n persoonlike toestand van tevredenheid.
Nie regtig nie. Ek dink dis belangrik om na jou vel te kyk. Maar ek moet erken ek het deur fases gegaan waar ek nie oogroom gebruik het nie omdat ek te uitgeput was. Dit was een ekstra stappie te veel vir 'n moeë mamma.
Ek dra elke dag sonskerm. Selfs wanneer ek net tuis is.
Ek dra nie grimering tydens die inperking nie, behalwe 'n getinte sonskerm, en my vel kry dus baie tyd om asem te haal en 'n blaaskans te kry van al daardie ure met grimering op die stel. Maar ek mis my salonbehandelings.
Ek is versot op PH Formula-produkte, veral hul Mela-serum.
Om my lipstiffie te gebruik om kleur aan my wange te gee.
Wend jou daggrimering in natuurlike lig aan, nooit in 'n swak beligte badkamer nie.
SUZELLE DIY (33)
Dis wanneer iemand positiewe energie en selfvertroue in hul eie uniekheid uitstraal. Skoonheid is 'n uitdrukking van jou ware self.
My roetine het baie eenvoudiger geword omdat ek nie meer soveel tyd het nie. Ek gebruik dus veeldoelige produkte en het baie goed daarmee geword om my grimering in sowat vyf minute te doen!
Ek dra nie veel grimering nie. Ek moet baie dra wanneer ons skiet; daarom is dit 'n welkome blaaskans vir my vel.
Ek belê in 'n goeie onderlaag en gaan gereeld vir gesigbehandelings – dit maak 'n groot verskil aan my vel.
'n Grimeerkunstenaar het my eenkeer vertel ek moet haarsproei op 'n groot grimeerborsel spuit en dit aan wegstaanhare aanwend. Dit werk soos 'n bom.
Dat skoonheid nie volmaaktheid beteken nie – dis 'n viering van onsself nes ons is.
VolgHuisgenoot op Instagram, Twitter en Facebook en teken gerus in op ons nuusbriewe.
Meer oor: rolanda marais| aisha baker| suzelle diy| sue duminy| minki van der westhuizen| bekendes| moedersdag| skoonheid| ma